मुम्बाइ, 1 सेप्तेम्बर 2022: भिजय देबरकन्डा आरो आनन्या पान्डेनि गोदान सावथुन LIGER आ माखासे सान सिगांसो रिलिज जादोंमोन ।  नाथाय बे सावथुना बक्स अफिसनि प्लफ सावथुनफोरनि फारिलाइआवसो थानांदों ।  बे सावथुना नांगौ बादियै आरजिनो हायाखै ।  सावथुन दिहुनगिरि आरो डिस्ट्रिबिउटर्सफोरा बेनि थाखाय गोबां खहा जादों ।  माइक टायसननि केमिअआ 25 कौटिआव थि जादोंमोन ।  मख’नो गोनांदि, LIGERआ सिगांनिफ्रायनो लाइमलाइटआव थासेआवबो बक्स अफिसआव हिट जानो हायाखै ।  25 आगष्टखालि रिलिज जानाय सावथुना प्लफ जाबाय ।  सावथुनाव फाव खालामनाय फावगिरिफोरजों लोगोसे सावथुन दिहुनगिरिफोराबो गोसोआव गोजोननायखौ मोननो हायाखै ।  लाइगरनि फ्लफ जानाया सावथुन मुलुगआव गिखांनाय लाबोदों ।  खौरांनि गेजेरजों मिथिनो मोननाय बादिब्ला, डिस्ट्रिबिउटर्सफोरा 60-65 जौखोन्दो खहा जाबाय ।  सावथुनखौ हिट खालामनो थाखाय सावथुन दिहुनगिरिफोरा गोब्राब नाजादोंमोन ।  बेजों लोगोसेनो सावथुनखौ हिट खालामनो थाखाय ग्रेट बक्सिं चेम्पियन माइक टायसननि केमिअबो लादोंमोन ।  अब्लाबो सावथुनखौ हिट खालामनो हायाखै । 